Bestseller

Bestseller ehk menuk on suure läbimüügiga raamat või plaat. Esimest korda tuli see sõna kasutusele 20. sajandi alguses Ameerika ÜhendriikidesEesti Entsüklopeedia. 2006. Bestseller. http://etbl.teatriliit.ee/artikkel/bestseller, vaadatud 29. märtsil 2024.. Ühendriikide kõige kuulsamad raamatute bestsellerite edetabelite koostajad on Publishers Weekly, USA Today, Amazon.com, IndieBound ja The New York TimesGrady, Constance. 2017. The Convoluted World of Best-seller Lists Explained. Vox, 13. september. https://www.vox.com/culture/2017/9/13/16257084/bestseller-lists-explained, vaadatud 29. märtsil 2024..

 New York Timesi bestsellerite edetabel 
New York Timesi bestsellerite edetabel on üks tuntumaid menukite loendeid. Sellesse pääsemine võib suurendada raamatute müügihinda, eriti uute kirjanike välja antud teoste puhulSorensen, Alan T. 2007. Bestseller Lists and Product Variety*.The Journal of Industrial Economics, 55: 4, 715-738. https://doi.org/10.1111/j.1467-6451.2007.00327.x. New York Timesi bestsellerite edetabeleid tehakse müüginumbrite põhjal iga nädal ja esimene bestsellerite loend ilmus 9. augustil 1942. aastalJordan, Tina. 2021. The New York Times. The First New York Times Book Review Best-Seller List. The New York Times. https://www.nytimes.com/2021/10/21/books/review/the-first-new-york-times-book-review-best-seller-list.html, vaadatud 13. märtsil 2024..

New York Times koostab bestsellerite edetabelid kümnete tuhandete poodide läbimüügi põhjal. Poodide hulka kuuluvad peale raamatupoodide ka kaubanduskeskused, internetipoed, ülikoolipoed ja ajalehekioskid. Müüdud toodetena võetakse arvesse ainult lõpule viidud tehinguid.The New York Times. About the Best Sellers. https://www.nytimes.com/books/best-sellers/methodology/, vaadatud 13. märtsil 2024.

 Bestsellerite kategooriadThe New York Times. The New York Times Best Sellers. https://www.nytimes.com/books/best-sellers/, vaadatud 13. märtsil 2024. 
 ilukirjandus (trükk ja e-raamatud)
 mitteilukirjandus (trükk ja e-raamatud)
 kõvas köites ilukirjandus 
 kõvas köites mitteilukirjandus 
 pehmes köites ilukirjandus
 pehmes köites mitteilukirjandus
 nõuande- ja käsiraamatud jm
 lasteraamatute sarjad
 laste pildiraamatud

 Publishers Weekly bestsellerite loend 
Publishers Weekly on raamatutega seotud uudiseid kajastav rahvusvaheline ajaleht, mis loodi 1872. aastalPublishers Weekly. About Us. https://www.publishersweekly.com/pw/corp/aboutus.html, vaadatud 29. märtsil 2024.. Selle esimene bestsellerite loend ilmus aastal 1912Maher, John and Sophia Stewart. 2022. The Years and Their Books: A Century of Bestsellers. Publishers Weekly. https://www.publishersweekly.com/pw/by-topic/industry-news/publisher-news/article/89051-the-years-and-their-books-a-century-of-bestsellers.html vaadatud 29. märtsil 2024.. Publishers Weekly loob ja uuendab mõnda bestselleri nimekirja iga nädal ning teisi tihedamalt või vastavalt vajadusele. Nimistute koostamisel kasutatakse BookScani andmeid, sama teenust rakendavad ka paljud kirjastajad. Publishers Weekly jaotab saadud andmed kolme kategooria alusel: formaat, eri vanusekategooriad ja žanr.

Publishers Weekly on avaldanud aastatel 2004–2021 ilmunud bestsellerite edetabeli. Esikolmikus on J. K. Rowlingu raamatud "Harry Potter ja surma vägised" ja "Harry Potter ja segavereline prints" ning E. L. Jamesi raamat "Viiskümmend halli varjundit" (2012).McLean, Kristen. 2022. 25 Years of Bestselling Authors and Books. Publishers Weekly. https://www.publishersweekly.com/pw/by-topic/industry-news/bookselling/article/89042-25-years-of-bestselling-authors-and-books.html, vaadatud 29. märtsil 2024.

 Eesti bestsellerite edetabelid 
Eesti bestsellerite edetabelid on esitatud Eesti raamatupoodide, näiteks Apollo, Rahva Raamatu ja Krisostomuse veebilehtedel.

Apollo avalehel on edetabelid mitme kategooria kohta (ka väljaspool kirjandust), kus on esitatud 20 kõige müüdumat toodet. Apollo toob välja ka rahva valitud lemmikraamatud.Apollo pood. Edetabelid. https://www.apollo.ee/edetabelid, vaadatud 19. märtsil 2024.

Rahva Raamat koostab iganädalasi edetabeleid raamatute esikümnest kõigis keeltes, lisaks eraldi eesti, vene ja inglise keeles. Veebilehelt leiab ka lauamängude ja kingituste bestsellerid.Rahva Raamat. https://rahvaraamat.ee/et, vaadatud 19. märtsil 2024.

Krisostomuse bestsellerite veebilehel on välja toodud New York Timesi ja Publishers Weekly bestsellerite edetabelid ning Ühendkuningriigi 50 parimat raamatut ja e-raamatute paremikudKrisostomus. Bestsellerid. https://www.kriso.ee/cgi-bin/shop/bestsellerid, vaadatud 19. märtsil 2024. .

 Tsitaadid 
1963. aastal kirjutas Ian Fleming ühes oma essees sellest, kuidas kirjutada üks põnevusraamat nii, et sellest saaks bestsellerTemple, Emily. 2019. Ian Fleming Explains How to Write a Thriller. Lithub. https://lithub.com/ian-fleming-explains-how-to-write-a-thriller/, vaadatud 19. märtsil 2024.:

"Bestselleri jaoks on ainult üks retsept ja see on lihtne. Peate panema lugeja lehte pöörama. Loetud bestselleritele tagasi vaadates leiate, et neil kõigil on see omadus. Te lihtsalt peate lehte pöörama." 

Vaata ka
 New York Timesi bestsellerid

 Viited 

Kategooria:Kirjandus